VI คืออะไร
VI (Value Investor) คือ นักลงทุนเน้นคุณค่า ที่ลงทุนโดยใช้วิธีการประเมินมูลค่าของหุ้นเป็นหลักในการตัดสินใจเข้าซื้อหรือขายหุ้น วีไอจะซื้อหุ้นเมื่อสามารถประเมินได้ว่าหุ้นตัวนั้นมีราคาตํ่ากว่า “มูลค่าที่แท้จริง” ในทางกลับกันจะขายหุ้นออกเมื่อหุ้นนั้นมีราคาสูงกว่ามูลค่าที่แท้จริง หัวใจของการเป็นวีไอจึงอยู่ที่การประเมินมูลค่าที่แท้จริงนั่นเอง

การประเมินมูลค่าที่แท้จริงนั้น ก็สามารถประเมินได้หลากหลายวิธีด้วยกัน ไม่ว่าจะเป็น การประเมินด้วยการใช้อัตราส่วนทางการเงินเพื่อเปรียบเทียบกับหุ้นตัวอื่น ๆ ที่ทำธุรกิจใกล้เคียงกัน หรือการประเมินมูลค่าด้วยการคิดลดกระแสเงินสดในอนาคตให้อยู่ในรูปแบบของมูลค่าในปัจจุบันก็สามารถนำมาใช้เพื่อหามูลค่าที่แท้จริงได้เช่นกัน

เรื่องที่ยากของการหามูลค่าที่แท้จริงคือ การประเมินผลกำไรและกระแสเงินสดในอนาคตให้แม่นยำ เพราะมูลค่าของบริษัทในวันนี้ไม่ได้มีแค่สินทรัพย์หรือกระแสเงินสดในปัจจุบันซึ่งประเมินไม่ยากแต่ยังรวมไปถึงแผนธุรกิจและการขยายกิจการในอนาคตซึ่งมีความไม่แน่นอนสูงด้วย อนาคตเป็นสิ่งที่ประเมินได้ค่อนข้างยาก ดังนั้นสำหรับนักลงทุนเน้นคุณค่าแล้วการประเมินอนาคตจะต้องทำด้วยความอนุรักษ์นิยมหรือปลอดภัยไว้ก่อนให้มากที่สุด
5.ความรู้ทางการเงิน